Rêxistina ji bo qedexekirina çekên kîmyayî
Rêxistina ji bo qedexekirina çekên kîmyayî (OPCW) (bi îngilîzî: Organisation for the Prohibition of Chemical Weapons) rêxistineke navneteweyî ye û rêxistina ji bo kontrolkirina Peymana çekên kîmyayî (CWC) ye ku di 29ê nîsana sala 1997an de ketiye meriyetê. OPCW bi 193 dewletên endam ve ku navenda rêxistinê li bajarê Den Haag a Holendayê ye ku serperiştiya hewildana ji bo tinekirina mayînde û verastkirî ya çekên kîmyayî dike. Rêxistin pêbendbûna bi Peymana çekên kîmyayî ya ku bikaranîna çekên kîmyayî qedexe dike û jinavbirina wan pêwîst dike, pêşve dibe û piştrast dike. Verastkirina rêxistinê hem ji nirxandina daxuyaniyên ji hêla dewletên endam ve û hem jî ji kontrolên curbicur pêk tê. Rêxistinê di sala 2013an de "ji ber xebatên wê yên berfireh ên ji bo tinekirina çekên kîmyayî" xelata aştiyê ya Nobelê wergirtiye. Serokê Komîteya Nobelê Thorbjørn Jagland got, "Peyman û xebata OPCW bikaranîna çekên kîmyayî wek tabû li gorî hiqûqa navneteweyî pênase kiriye."